cyanic-selkie/wikianc huggingface dataset:
ขนาดสมอง
เพศ
เขตสมองโดยเฉพาะ ๆ ก็ยังมีขนาดต่างกันระหว่างเพศ งานศึกษาทั่วไปมักบ่งว่า ชายมีอะมิกดะลาและไฮโปทาลามัสที่ใหญ่กว่า หญิงมี caudate nucleus และฮิปโปแคมปัสที่ใหญ่กว่า เมื่อตรวจดูกับความแปรปรวนร่วมเกี่ยวเทียบกับปริมาตรในกะโหลกศีรษะ ความสูง และน้ำหนัก งานศึกษาปี 2007 พบว่า หญิงมีสัดส่วนเนื้อเทาที่สูงกว่า เทียบกับชายผู้มีสัดส่วนเนื้อขาวและน้ำหล่อสมองไขสันหลังที่สูงกว่า แต่ก็มีความแตกต่างระหว่างบุคคลสูงมากในงานศึกษาต่าง ๆ ส่วนงานศึกษาปี 2011 กลับไม่พบความแตกต่างระหว่างเพศที่มีนัยสำคัญทางสถิติสำหรับสัดส่วนเนื้อเทาสำหรับคนอายุต่าง ๆ ซึ่งจัดกลุ่มเป็นทศวรรษ ๆ ยกเว้นคนอายุในทศวรรษที่ 3 และ 6 โดยมีตัวอย่างหญิง 758 คนและชาย 702 คนอายุระหว่าง 20-69 ปี ผู้ชายอายุระหว่าง 20-29 ปี (ทศวรรษที่ 3) โดยเฉลี่ยมีอัตราเนื้อเทาสูงกว่าหญิงอายุรุ่นเดียวกัน เทียบกับกลุ่มทศวรรษที่ 6 ซึ่งหญิงโดยเฉลี่ยมีอัตราเนื้อเทาสูงกว่าอย่างสำคัญ แม้จะไม่พบความแตกต่างในกลุ่มทศวรรษที่ 7
ปริมาตรสมองและเนื้อเทาจะถึงจุดสูงสุดในระหว่างอายุ 10-20 ปี (ในหญิงก่อนกว่าชาย) เทียบกับปริมาตรเนื้อขาวและโพรงสมองที่ยังเพิ่มอยู่ รูปแบบทั่วไปเป็นการเพิ่มขนาดในช่วงวัยเด็กที่ถึงจุดสูงสุดแล้วตามด้วยการลดขนาดในช่วงวัยรุ่น (เช่น เพราะ synaptic pruning) ปริมาตรสมองโดยเฉลี่ยในเด็กชายจะใหญ่กว่าเด็กหญิงประมาณ 10% โดยสมกับที่พบในผู้ใหญ่ แต่ก็ไม่ควรตีความว่ามีผลให้ทำอะไรได้ดีกว่าหรือแย่กว่า เพราะค่าวัดคร่าว ๆ ของโครงสร้างต่าง ๆ อาจไม่สะท้อนถึงปัจจัยที่ให้ทำกิจได้อย่างแตกต่าง ปัจจัยเช่นการเชื่อมต่อกันระหว่างเซลล์ประสาทและความหนาแน่นของหน่วยรับ (receptor) อนึ่ง กลุ่มเด็กโดยเฉพาะ ๆ ก็ยังมีความแตกต่างของขนาดสมองสูง เช่น เด็กอายุเดียวกันอาจมีปริมาตรสมองโดยรวมต่างกันถึง 50% เด็กหญิงโดยเฉลี่ยมีปริมาตรฮิปโปแคมปัสที่ใหญ่กว่า และเด็กชายมีอะมิกดะลาที่ใหญ่กว่า
โครงสร้างสมองก็เปลี่ยนแปลงไปแบบพลวัตตลอดวัยผู้ใหญ่และวัยชรา โดยแตกต่างอย่างสำคัญในระหว่างบุคคล ในทศวรรษหลัง ๆ ชายเสียปริมาตรสมองทั้งหมด ปริมาตรสมองกลีบหน้า และสมองกลีบขมับมากกว่า เทียบกับหญิงที่เสียฮิปโปแคมปัสและสมองกลีบข้างมากกว่า ชายเสียปริมาตรของเนื้อเทาทั้งหมดมากกว่า แม้จะต่าง ๆ กันตามเขตในทั้งสองเพศ โดยบางเขตไม่ปรากฏว่าเสื่อมไปเลย เนื้อขาวโดยทั้งหมดไม่ปรากฏว่าลดลงตามอายุ แม้จะมีความต่างกันในเขตสมองต่าง ๆ
ปัจจัยทางยีน
งานศึกษาในแฝดเหมือนได้แสดงความสืบทอดได้ทางยีนของขนาดสมองทั่วไปในผู้ใหญ่โดยเป็นค่าระหว่าง 66-97% แต่ก็ต่าง ๆ กันแล้วแต่บริเวณสมอง โดยมีค่าสูงสำหรับขนาดสมองกลีบหน้า (90-95%) ค่าปานกลางสำหรับฮิปโปแคมปัส (40-69%) และปัจจัยทางสิ่งแวดล้อมจะมีอิทธิพลต่อบริเวณสมองด้านใน (medial) ส่วนต่าง ๆ อนึ่ง ปริมาตรของโพรงสมองข้างโดยหลักอธิบายได้ด้วยปัจจัยทางสิ่งแวดล้อม ซึ่งแสดงนัยว่า ปัจจัยเช่นนี้ก็มีผลต่อเนื้อสมองรอบ ๆ ด้วย ยีนอาจมีผลให้โครงสร้างสมองสัมพันธ์กับหน้าที่ทางประชาน หรือหน้าที่ทางประชานอาจมีอิทธิพลต่อโครงสร้างสมองในชั่วชีวิต มีการระบุหรือเสนอยีนที่อาจมีบทบาท แต่ก็ยังต้องรอการทำซ้ำผลงานวิจัย
เชาวน์ปัญญา
งานศึกษาได้แสดงสหสัมพันธ์ระหว่างขนาดสมองกับเชาวน์ปัญญา คือสมองที่ใหญ่กว่าเป็นตัวพยากรณ์ว่าจะฉลาดกว่า แต่ก็ไม่ชัดเจนว่า ชี้ความเป็นเหตุหรือไม่
งานศึกษาทาง MRI ส่วนใหญ่รายงานว่ามีค่าสหสัมพันธ์พอสมควรคือ 0.3-0.4 ระหว่างปริมาตรสมองกับเชาวน์ปัญญา ความสัมพันธ์ที่สม่ำเสมอสุดพบที่สมองกลีบหน้า กลีบขมับ กลีบข้าง ฮิปโปแคมปัส และสมองน้อย แต่ก็อธิบายความแปรปรวนของระดับเชาวน์ปัญญา (IQ) ได้ค่อนข้างน้อย ซึ่งแสดงนัยว่า แม้ขนาดสมองอาจสัมพันธ์กับเชาวน์ปัญญา แต่ปัจจัยอื่น ๆ ก็อาจมีส่วน อนึ่ง ขนาดสมองยังไม่สัมพันธ์อย่างมีกำลังกับค่าวัดประสิทธิภาพทางประชานอื่น ๆ แม้ที่เฉพาะเจาะจงกว่า ในชาย ระดับเชาวน์ปัญญาสัมพันธ์กับปริมาตรเนื้อเทาในสมองกลีบหน้าและกลีบข้างมากกว่า เป็นส่วนที่คร่าว ๆ มีหน้าที่รวบรวมข้อมูลประสาทสัมผัสและควบคุมการใส่ใจ เทียบกับหญิงที่สัมพันธ์กับสมองกลีบหน้าและบริเวณโบรคา (Broca's area) ซึ่งมีหน้าที่ทางภาษา งานวิจัยที่วัดปริมาตรสมอง, ค่าศักย์ไฟฟ้าแบบ P300 auditory evoked potentials และระดับเชาวน์ปัญญาแสดงข้อมูลที่ขัดแย้งกัน คือทั้งปริมาตรสมองและความเร็วการเกิดค่า P300 มีสหสัมพันธ์กับลักษณะทางเชาวน์ปัญญาต่าง ๆ ที่วัด แต่ทั้งสองกลับไม่มีสหสัมพันธ์กับกันและกัน
หลักฐานยังไม่ตรงกันว่า ความแตกต่างของขนาดสมองสามารถพยากรณ์ระดับเชาวน์ปัญญาระหว่างพี่น้องได้หรือไม่ งานบางงานพบสหสัมพันธ์ระดับพอสมควร แต่งานอื่น ๆ ก็ไม่พบ งานทบทวนวรรณกรรมปี 2012 ชี้ว่า ขนาดสมองคร่าว ๆ ไม่น่าจะเป็นวิธีการวัดระดับเชาวน์ปัญญาที่ดี เช่น ขนาดสมองก็ต่างกันระหว่างหญิงกับชายโดยไม่ปรากฏความต่างของระดับเชาวน์ปัญญา
โครงสร้างสมองของผู้ใหญ่ยังเปลี่ยนไปเมื่อเรียนรู้ทักษะทางประชานหรือทางการเคลื่อนไหวใหม่ ๆ ด้วย คือ สภาพพลาสติกของระบบประสาท (neuroplasticity) เป็นการเพิ่มปริมาตรเนื้อเทา ได้พบในผู้ใหญ่หลังจากฝึกทักษะทางตา-การเคลื่อนไหว โดยการเปลี่ยนแปลงทางคุณภาพ (เช่น เรียนรู้ทักษะใหม่ ๆ) ปรากฏกว่าสำคัญต่อการเปลี่ยนแปลงของโครงสร้างสมองยิ่งกว่าการฝึกเพื่อปรับปรุงทักษะที่มีอยู่แล้ว ความเปลี่ยนแปลงที่เกิดพบว่าจะคงยืนอย่างน้อย 3 เดือนโดยไม่ต้องฝึกอย่างต่อเนื่อง ตัวอย่างการเปลี่ยนแปลงที่มีผลอื่น ๆ รวมการเรียนรู้เสียงคำพูดใหม่ ๆ ดนตรี ทักษะในการหาหนทาง และเรียนรู้คำเขียนที่สะท้อนจากกระจก
สัตว์อื่น ๆ
วาฬสเปิร์มมีสมองใหญ่สุดและหนักราว 8 กก. สมองช้างหนักกว่า 5 กก. เล็กน้อย สมองโลมาปากขวดหนัก 1.5-1.7 กก. เทียบกับสมองมนุษย์ที่หนักราว 1.3-1.5 กก. ขนาดสมองมักจะเป็นไปตามขนาดร่างกาย แต่ก็ไม่ได้เป็นไปตามสัดส่วน คือ อัตรามวลสมองต่อมวลร่างกายจะต่าง ๆ กัน อัตราสูงสุดพบในหนูผี
ค่าเฉลี่ยน้ำหนักสมองของสัตว์เลี้ยงลูกด้วยนมทั้งหมดเป็นไปตามกฎ power law (คือ y = k^a) โดยมีเลขชี้กำลังราว ๆ 0.75 การเป็นไปตามกฎเช่นนี้ก็มีเหตุผลที่ดี เพราะขนาดร่างกายสัมพันธ์กับความยาวร่างกายตามกฎนี้โดยมีเลขชี้กำลัง 0.33 และขนาดร่างกายสัมพันธ์กับพื้นที่ผิวของร่างกายโดยมีเลขชี้กำลัง 0.67 แม้จะไม่มีคำอธิบายสำหรับค่า 0.75 แต่ก็น่าสนใจว่ามีค่าทางสรีรภาพบางอย่างที่สัมพันธ์กับขนาดร่างกายด้วยเลขชี้กำลังที่ใกล้ ๆ กัน เช่น อัตราเมแทบอลิซึมพื้นฐาน (basal metabolic rate)
สูตรในกฎนี้ใช้กับสมองโดยเฉลี่ยของสัตว์เลี้ยงลูกด้วยนมทั้งหมด แต่สัตว์แต่ละวงศ์ (เช่น เสือและแมว สัตว์ฟันแทะ ไพรเมต เป็นต้น) ก็จะมีค่าต่างไปบ้าง ซึ่งทั่วไปสะท้อนถึงความซับซ้อนทางพฤติกรรม ไพรเมตตามขนาดร่างกาย มีสมองใหญ่เป็น 5-10 เท่าตามที่สูตรนี้พยากรณ์ สัตว์ล่าเหยื่อมักจะมีสมองใหญ่กว่าสัตว์ที่เป็นเหยื่อของมัน สัตว์เลี้ยงลูกด้วยนมใน Infraclass "placentalia" โดยมากมีสมองที่ใหญ่กว่าสัตว์มีกระเป๋าหน้าท้อง เช่น โอพอสซัม ค่ามาตรฐานที่ใช้ประเมินขนาดสมองจริง ๆ เทียบกับขนาดที่คาดหวังจากขนาดร่างกายเรียกว่า encephalization quotient (EQ) ซึ่งของมนุษย์อยู่ที่ระหว่าง 7.4-7.8
แม้ขนาดสมองของสัตว์เลี้ยงลูกด้วยนมอาจใหญ่ขึ้น แต่ก็ใช่ว่าส่วนย่อยทุก ๆ ส่วนจะใหญ่ขึ้นในอัตราเดียวกัน โดยเฉพาะก็คือ ยิ่งสมองใหญ่เท่าไร เปลือกสมองก็มีสัดส่วนใหญ่ขึ้นเท่านั้น ดังนั้น ในสัตว์ที่มีสมองขนาดใหญ่สุด โดยมากจะเป็นเปลือกสมอง และนี่ไม่ใช่เพียงแค่มนุษย์เท่านั้น แต่สัตว์อื่น ๆ ก็เช่นกัน ดังที่พบในปลาโลมา วาฬ และช้างเป็นต้น สมองได้ใหญ่ขึ้นเรื่อย ๆ ใน ประวัติวิวัฒนาการสองล้านปีของ Homo sapiens แม้จะอธิบายได้เป็นบางส่วนว่า เพราะร่างกายใหญ่ขึ้น แต่ก็มีความแตกต่างที่อธิบายอย่างเป็นระบบได้ยาก โดยเฉพาะก็คือ การปรากฏขึ้นของมนุษย์ปัจจุบันเมื่อ 300,000 ปีก่อน ซึ่งมีร่างกายเล็กลงแต่มีสมองใหญ่ขึ้น ถึงกระนั้น มนุษย์นีแอนเดอร์ทาล ซึ่งสูญพันธุ์ไปราว 40,000 ปีก่อน ก็มีสมองใหญ่ยิ่งกว่ามนุษย์ปัจจุบัน
นักวิจัยบางส่วนคิดว่า งานวิจัยให้ความสนใจกับขนาดสมองมากเกินควร เช่น บางคนอ้างว่า ปัจจัยอื่น ๆ นอกจากขนาดมีสหสัมพันธ์กับเชาวน์ปัญญาที่ยิ่งกว่า เช่น จำนวนเซลล์ประสาทในสมองและความเร็วของเส้นประสาทที่เชื่อมต่อกัน พวกเขายังชี้ด้วยว่า เชาวน์ปัญญาไม่ได้ขึ้นเพียงกับปริมาณเนื้อเยื่อในสมอง แต่ขึ้นกับรายละเอียดทางโครงสร้างของมันด้วย เช่น มันชัดเจนแล้วว่าพวกนกกา นกเรเวน และนกแก้วแอฟริกาเทา (Psittacus erithacus) เป็นสัตว์ฉลาดแม้จะมีสมองเล็ก
ความจุกะโหลกศีรษะ
ความจุกะโหลกศีรษะเป็นค่าวัดปริมาตรกระดูกหุ้มสมองภายในสำหรับสัตว์มีกระดูกสันหลังที่มีทั้งกระดูกหุ้มสมองและสมอง หน่วยวัดที่สามัญสุดคือลูกบาศก์เซนติเมตร (ซม3) ปริมาตรของกระดูกหุ้มสมองใช้เป็นตัวระบุขนาดสมองคร่าว ๆ ซึ่งก็เป็นตัวบ่งชี้เชาวน์ปัญญาของสิ่งมีชีวิตนั้นอย่างคร่าว ๆ การวัดบ่อยครั้งทำโดยเติมช่องกระดูกหุ้มสมองด้วยวัสดุเล็ก ๆ (เช่น เมล็ดมัสตาร์ดหรือหัวกระสุนปืนเล็ก ๆ) แล้ววัดปริมาตรของวัสดุที่ใช้นั้น ๆ แต่การวัดเช่นนี้ต้องตรวจสอบเพิ่ม เช่น ด้วยเอกซ์เรย์คอมพิวเตอร์ สำหรับสปีชีส์และเพศหนึ่ง ๆ เพื่อดูว่า มันวัดปริมาตรกระดูกหุ้มสมองสำหรับสปีชีส์นั้น ๆ ได้ดีแค่ไหน.
วิธีการวัดที่แม่นยำกว่าก็คือทำรูปหล่อส่วนข้างในของกะโหลกศีรษะแล้ววัดปริมาณน้ำที่มันแทนที่ ในอดีตมีงานศึกษาเป็นโหล ๆ ที่ประมาณความจุกะโหลกศีรษะ งานศึกษาโดยมากทำกับกะโหลกสัตว์ตายโดยใช้การวัดตรง ๆ การจุกะโหลกศีรษะ หรือบางครั้งใช้การถ่ายรังสี
ความรู้เรื่องปริมาตรกะโหลกศีรษะอาจสำคัญในการศึกษากลุ่มประชากรต่าง ๆ ที่อยู่ในภูมิภาค มีเชื้อชาติ หรือมีกลุ่มชาติพันธุ์ที่ต่าง ๆ กัน ปัจจัยอื่น ๆ อาจมีผลต่อขนาดกะโหลกศีรษะเช่นการได้อาหาร ข้อมูลยังอาจใช้สัมพันธ์ความจุกะโหลกกับค่าวัดกะโหลกอื่น ๆ หรือเปรียบเทียบกับสัตว์อื่น ๆ ใช้ศึกษาความผิดปกติของขนาดกะโหลก ของรูปร่าง และของการเติบโตและพัฒนาการทางปริมาตร
ความจุกะโหลกศีรษะเป็นวิธีการวัดขนาดสมองโดยอ้อม มีงานศึกษาบางงานที่วัดกะโหลกศีรษะของสัตว์เป็น ๆ ด้วยการวัดตรง ๆ แต่ความจุกะโหลกที่มากกว่าไม่ใช่หมายความว่าสัตว์จะฉลาดกว่า เพราะร่างกายที่ใหญ่จำเป็นต้องมีสมองที่ใหญ่เพื่อการควบคุม ในบางกรณี นี่ยังเป็นการปรับตัวให้เข้ากับอากาศหนาว ยกตัวอย่างเช่น ในบรรดามนุษย์ปัจจุบัน ประชากรในเขตเหนือมีเปลือกสมองส่วนการเห็น 20% ใหญ่กว่าประชากรในเขตใต้ ซึ่งอาจอธิบายความแตกต่างระหว่างขนาดสมอง (และความจุกะโหลกศีรษะโดยคร่าว ๆ) ได้ หน้าที่ทางประสาทยังระบุด้วยการจัดระเบียบของสมองได้ดีกว่าปริมาตรสมอง ความแตกต่างระหว่างบุคคลยังสำคัญด้วย เช่น ความจุกะโหลกของมนุษย์นีแอนเดอร์ทาลหญิงอยู่ระหว่าง 1,300-1,600 ซม3
เพื่อใช้ความจุกะโหลกเป็นตัวบ่งชี้แบบปรวิสัยของขนาดสมอง นักวิชาการ (Harry Jerison) ได้พัฒนา encephalization quotient (EQ) ขึ้นในปี 1973 เป็นค่าเปรียบเทียบขนาดสมองตัวอย่างกับขนาดสมองที่คาดว่าสัตว์หนักระดับนั้น ๆ ควรจะมี วิธีนี้ทำให้สามารถตัดสินอะไรบางอย่างได้ที่สัมพันธ์กับความจุกะโหลกศีรษะของสัตว์นั้น ๆ นักวิชาการอีกกลุ่มหนึ่งได้รวบรวมรูปหล่อกะโหลกศีรษะและวัดความจุกะโหลกไว้เป็นจำนวนมาก
ซีนัต การ์ไซ
ประวัติ
ซีนัต เกิดและเติบโตที่เมืองกันดะฮาร์ ประเทศอัฟกานิสถาน เป็นธิดาของเซนัต กุร็อยชี (Zenat Quraishi) รัฐการเชื้อสายปาทาน บรรพบุรุษสืบสันดานมาแต่เผ่ากุร็อยช์ เธอมีน้องสาวหนึ่งคน ครอบครัวของเธอปลูกฝังเรื่องความสำคัญของการศึกษาแก่ธิดามาโดยตลอด เมื่อเธอสำเร็จการศึกษาระดับมัธยมศึกษาแล้วจึงย้ายไปพำนักที่คาบูลเพื่อศึกษาต่อที่มหาวิทยาลัยคาบูล จนกระทั่งเกิดสงครามกลางเมืองในปี ค.ศ. 1993 ครอบครัวของเธอจึงลี้ภัยไปพำนักอยู่เมืองเควตตา แคว้นบาโลชิสถาน ประเทศปากีสถาน ประกอบกิจเป็นนรีแพทย์ปฏิบัติงานในโรงพยาบาลที่รักษาผู้ลี้ภัยชาวอัฟกานิสถานตั้งแต่ก่อนที่จะสมรสกับนายการ์ไซ
พอล สโกฟีลด์
เดวิด พอล สโกฟีลด์ (David Paul Scofield; 21 มกราคม ค.ศ. 1922 – 19 มีนาคม ค.ศ. 2008) เป็นที่รู้จักในชื่อ พอล สโกฟีลด์ เป็นนักแสดงชาวอังกฤษ ผู้ชนะเลิศรางวัลออสการ์, รางวัลลูกโลกทองคำ และรางวัลแบฟตาจากบทบาททอมัส มอร์ ในภาพยนตร์เรื่อง A Man for All Seasons (ค.ศ. 1966)
ซีนัต การ์ไซ
ประวัติ
ซีนัตสมรสกับฮามิด การ์ไซซึ่งเป็นญาติห่าง ๆ ในปี ค.ศ. 1999 ทั้งคู่มีบุตรด้วยกันสามคน คือ มีร์ไวซ์ (เกิด 2007), มาลาไล (เกิด 2012) และเฮาซี (เกิด 2014) ซึ่งบุตรคนเล็กนี้เกิดที่ประเทศอินเดียขณะที่ซีนัตมีอายุราว 44 ปี ในปี ค.ศ. 2016 ซีนัตได้ให้กำเนิดบุตรสาวคนที่สี่ที่สหรัฐอเมริกา
พอล สโกฟีลด์
สโกฟีลด์เกิดในเมืองเบอร์มิงแฮม เขาเป็นบุตรชายของเอ็ดเวิร์ด แฮร์รี สโกฟีลด์ และแมรี สโกฟีลด์ ต่อมาครอบครัวย้ายไปอยู่ที่ซัสเซกซ์ซึ่งพ่อของเขาทำหน้าที่เป็นอาจารย์ใหญ่โรงเรียนในเครือคริสตจักรแห่งอังกฤษที่เฮิสต์เพียร์พอยต์ พ่อของเขาศรัทธาในคริสตจักรแห่งอังกฤษ แต่แม่ของเขาศรัทธาในนิกายโรมันคาทอลิก พออายุได้ 17 ปี เขาเลือกที่ก้าวสู่การแสดงอาชีพในฐานะนักแสดง โดยเรียนการแสดงที่โรงละครครอยดอนในปี ค.ศ. 1939 หลังจากนั้นเขาได้ร่วมแสดงกับออลิเวีย เดอ แฮวิลแลนด์ ในภาพยนตร์เรื่องแรกคือ That Lady ในปี ค.ศ. 1955 จากบทบาทพระเจ้าเฟลีเปที่ 2 แห่งสเปน ทำให้เขาได้รับรางวัลแบฟตาในสาขานักแสดงหน้าใหม่ยอดเยี่ยม
ซีนัต การ์ไซ
ประวัติ
แม้ประธานาธิบดีการ์ไซจะได้รับคำชื่นชมว่ามีความสามารถในการช่วยเหลือด้านการฟื้นฟูสิทธิมนุษยชนของสตรีเพศในประเทศ กระนั้นก็ถูกวิพากษ์วิจารณ์ว่าเขาอนุรักษ์นิยมกับภริยามากเกินไปโดยกันซีนัตออกจากสื่อมวลชนมาโดยตลอด ทั้งนี้ก็เป็นเพราะเขาเกรงที่จะถูกวิพากษ์วิจารณ์จากเหล่ามุลละฮ์หัวอนุรักษ์นิยม และกลุ่มผู้นำศาสนา
พอล สโกฟีลด์
นักแสดงเฮเลน เมียร์เรน ที่แสดงร่วมกับสโกฟีลด์ในภาพยนตร์เรื่อง When the Whales Came (ค.ศ. 1989) กล่าวถึงสโกฟีลด์ว่า "เขามีจิตวิญญาณในการแสดงมากในตัวละครและเขาเป็นนักแสดงที่ยอดเยี่ยมของเรา เราโชคดีที่มีเขา" สโกฟีลด์ยังได้รับการเสนอชื่อเข้าชิงรางวัลออสการ์ 2 ครั้ง, เสนอชื่อเข้าชิงรางวัลแบฟตา 4 ครั้ง และเสนอชื่อเข้าชิงรางวัลลูกโลกทองคำ 2 ครั้ง
สโกฟีลด์เสียชีวิตวันที่ 19 มีนาคม ค.ศ. 2008 อายุ 86 ปี ด้วยโรคมะเร็งเม็ดเลือดขาว ที่โรงพยาบาลใกล้บ้านของเขาในซัสเซกซ์ พิธีไว้อาลัยจัดขึ้นเมื่อ 19 มีนาคม ค.ศ. 2009 ที่เวสต์มินสเตอร์แอบบีย์ จอย พาร์กเกอร์ ภรรยาของเขาเสียชีวิตในอีกสี่ปีต่อมาเมื่อวันที่ 7 พฤศจิกายน ค.ศ. 2012 อายุ 90 ปี พวกเขามีบุตรด้วยกันสองคนคือ มาร์ติน (เกิด ค.ศ. 1945) เป็นอาจารย์สอนภาษาอังกฤษและวรรณคดีอเมริกันที่มหาวิทยาลัยเคนต์ และแซราห์ (เกิด ค.ศ. 1951)
อำเภอผิงเจียง
อำเภอผิงเจียง เป็นอำเภอหนึ่งทางตะวันออกเฉียงเหนือของมณฑลหูหนาน ประเทศจีน เป็นอำเภอที่อยู่ทางตะวันออกสุดของนครระดับจังหวัดเยว่หยาง
อำเภอนี้ตั้งอยู่ริมขอบด้านตะวันออกของมณฑล มีแม่น้ำมี่หลัวไหลผ่านอำเภอจากทิศตะวันออกไปทิศตะวันตก มีอาณาเขตทางทิศเหนือติดกับอำเภอเยว่หยาง ทิศตะวันตกติดกับนครมี่หลัว ทิศใต้ติดกับอำเภอฉางชาและนครหลิวหยาง ทิศตะวันออกติดกับอำเภอซิวฉุ่ยและอำเภอถงกู่ของมณฑลเจียงซี และทิศตะวันออกเฉียงเหนือติดกับอำเภอทงเฉิงของมณฑลหูเป่ย์
อำเภอผิงเจียงมีขนาดพื้นที่ทั้งสิ้น 4114 km2 ใน ค.ศ. 2015 มีประชากรตามทะเบียนราษฎร 1,106,900 คน และมีผู้อยู่อาศัยถาวร 979,300 คน อำเภอนี้แบ่งออกเป็น 2 แขวง 18 เมือง และ 5 ตำบล ศูนย์กลางการบริหารของอำเภอตั้งอยู่ที่เมืองฮั่นชาง (汉昌镇)
โรนัลด์ อาราอูโฆ
โรนัลด์ เฟเดริโก อาราอูโฆ ดา ซิลบา (Ronald Federico Araújo da Silva; เกิดวันที่ 7 มีนาคม ค.ศ. 1999) เป็นนักฟุตบอลชาวอุรุกวัย ซึ่งปัจจุบันลงเล่นในตำแหน่งเซ็นเตอร์แบ็กให้แก่บาร์เซโลนา สโมสรในลาลิกา และทีมชาติอุรุกวัย
บาร์เซโลนา
ในวันที่ 29 สิงหาคม ค.ศ. 2018 อาราอูโฆ ได้เซ็นสัญญาร่วมทีม เป็นเวลาห้าปี โดยมีค่าตัว 1.7 ล้านยูโร และจะได้รับเพิ่มอีก 3.5 ล้านยูโรหากทำตามเงื่อนไข แรกเริ่มเขาได้รับมอบหมายให้เป็นนักเตะของทีมชุดสำรอง ซึ่ลงเล่นอยู่ในเซกุนดาดิบิซิออน เบ ลีกลำดับที่สามของประเทศในขณะนั้น ก่อนที่จะถูกดันขึ้นสู่ทีมชุดใหญ่ โดยเขาได้ลงเล่นในวันที่ 6 ตุลาคม ปีเดียวกัน ในนัดที่เอาชนะ 4–0 ในเกมลีกที่กัมนอว์ จากการเปลี่ยนตัวลงมาแทนฌ็อง-แกลร์ โตดีโบ  ในนาทีที่ 73 อย่างไรก็ตาม เขาถูกไล่ออกในนาทีที่ 86 หลังจากเข้าปะทะกับชิชาริโต
ในฤดูกาล 2020–21 อาราอูโฆ ได้รับการลงทะเบียนขึ้นสู่ทีมชุดใหญ่ โดยได้สวมเสื้อหมายเลข 4 แทนที่ของอิวัน ราคิติชที่ย้ายออกจากทีม ในวันที่ 19 ธันวาคม ค.ศ. 2020 เขาทำประตูแรกในลาลิกาได้สำเร็จ ในนัดที่เสมอกับ 2–2
ในวันที่ 20 มีนาคม ค.ศ. 2022 อาราอูโฆ ทำประตูแรกในเอลกลาซิโกได้ จากการโหม่งทำประตูจากการลูกเตะมุมของอุสมาน แดมเบเล ในนัดที่เอาชนะทีมจ่าฝูง 4–0 ที่ ซานเตียโก เบร์นาเบว
เอ็ลเซ็ท 127 กราฟ เซ็พเพอลีน
เรือเหาะเยอรมันเซ็พเพอลีน หมายเลข 127 (Deutsches Luftschiff Zeppelin #127 หรือชื่อทะเบียนคือ เด-เอ็ลเซ็ท 127 (D-LZ 127) เป็นเรือเหาะของบริษัทเรือเหาะอากาศเซ็พเพอลีน (Luftschiffbau Zeppelin)
การเดินเรือ
เอ็ลเซ็ท127 ออกทำการบินในช่วง ค.ศ. 1928 ถึง 1937 ตั้งชื่อตามกราฟแฟร์ดีนันท์ ฟ็อน เซ็พเพอลีน ผู้บุกเบิกกิจการบินด้วยเรือเหาะ และผู้ก่อตั้งบริษัทลุฟชิฟบาว เซบเปลิน
เรือเหาะลำนี้มีชื่อเสียงในจากการบินมากกว่า 590 เที่ยวบิน เป็นระยะทางมากกว่าหนึ่งล้านไมล์ (1.7 ล้านกิโลเมตร) และสร้างสถิติต่างๆ มากมาย รวมทั้งการเดินทางรอบโลก โดยเดินทางข้ามมหาสมุทรแอตแลนติก 133 ครั้ง มหาสมุทรแปซิฟิก 1 ครั้ง บรรทุกผู้โดยสารทั้งสิ้น 13,110 คน โดยไม่เคยเกิดอุบัติเหตุ
การก่อสร้าง
เรือเหาะกราฟ เซ็พเพอลีน สร้างขึ้นตามคำสั่งของด็อกเตอร์ฮูโก เอ็กเคนเนอร์ ผู้จัดการบริษัท ลุฟชิฟบาว เซ็พเพอลีน โดยในช่วงเริ่มแรกบริษัทได้ขอทุนสร้างจากรัฐบาลสาธารณรัฐไวมาร์แต่ถูกปฏิเสธ เอ็กเคนเนอร์จึงหันไประดมเงินทุนจากผู้ลงทุนทั่วประเทศเยอรมนี เขายังรับหน้าที่เป็นผู้บังคับการเรือเหาะในการเดินทางครั้งสำคัญหลายครั้ง เรือเหาะมีขนาดความยาว 236.53 เมตร (776 ฟุต) เส้นผ่านศูนย์กลาง 30.48 เมตร (100 ฟุต) มีปริมาตร 105,000 ลบ.ม. ภายในบรรจุก๊าซไฮโดรเจน ใช้เครื่องยนต์มายบาคขนาด 550 แรงม้า 5 เครื่อง ทำความเร็วสูงสุดได้ 128 กิโลเมตร/ชั่วโมง
การเกิดอุบัติเหตุ
ภายหลังการเกิดอุบัติเหตุของเอ็ลเซ็ท 129 ฮินเดินบวร์ค ในปี ค.ศ. 1937 เรือเหาะไฮโดรเจนทุกลำของบริษัทไม่ได้ถูกนำมาใช้งานในเชิงพาณิชย์อีกเลย เนื่องจากผู้โดยสารไม่มั่นใจในความปลอดภัย หลังจากปลดประจำการกราฟ เซ็พเพอลีนถูกใช้เป็นพิพิธภัณฑ์ และถูกรื้อถอนในเดือนมีนาคม ค.ศ. 1940 ตามคำสั่งของแฮร์มันน์ เกอริง พร้อมกับเอ็ลเซ็ท 130 กราฟ เซ็พเพอลีน 2 เพื่อนำวัสดุไปใช้สร้างเครื่องบินรบใช้งานในสงครามโลกครั้งที่สอง
อาหารโอกินาวะ
อาหารโอกินาวะ คืออาหารพื้นเมืองของจังหวัดโอกินาวะซึ่งเป็นจังหวัดภาคใต้ของประเทศญี่ปุ่น บ้างเรียกว่า อาหารรีวกีว  ตามนามอดีตอาณาจักรรีวกีวซึ่งเคยตั้งอยู่ ณ บริเวณดังกล่าว เนื่องจากความแตกต่างทางวัฒนธรรม, ประวัติศาสตร์การติดต่อค้าขายกับต่างชาติ, ภูมิอากาศ, พืชพรรณ และวัตถุดิบอื่น ๆ ทำให้อาหารโอกินาวะแตกต่างไปจากอาหารญี่ปุ่นในแผ่นดินใหญ่
ประวัติ
อาหารโอกินาวะได้รับอิทธิพลส่วนใหญ่มาจากอาหารจีนและเอเชียตะวันออกเฉียงใต้สืบเนื่องจากการค้าขายที่มีมายาวนาน มันเทศเข้าสู่โอกินาวะเมื่อปี ค.ศ. 1605 ที่ต่อมาได้กลายเป็นอาหารหลักของโอกินาวะจนถึงต้นศตวรรษที่ 20 บทความที่เขียนโดยบริษัทคิคโคแมนระบุว่ามะระและบวบในโอกินาวะถูกนำไปจากเอเชียตะวันออกเฉียงใต้ ต่อมาเมื่ออาณาจักรรีวกีวตกเป็นรัฐบรรณาการของจีน พ่อครัวชาวโอกินาวะจำนวนหนึ่งได้เข้าไปเรียนรู้การทำอาหารอย่างจีนที่มณฑลฝูเจี้ยน ด้วยเหตุนี้อาหารจีนส่งอิทธิพลสู่อาหารโอกินาวะมาจนถึงปัจจุบัน และบทความของคิคโคแมนยังกล่าวไปอีกว่าการกลั่นอาวาโมริ อาจเป็นสิ่งเดียวกับเหล้าขาวซึ่งได้รับไปจากสยามหรือประเทศไทยในปัจจุบัน โดยเข้าสู่โอกินาวะตั้งแต่ศตวรรษที่ 15 ครั้นเมื่อแคว้นคาโงชิมะเข้ารุกรานอาณาจักรรีวกีว เหล่าพ่อครัวโอกินาวะจึงเข้าไปร่ำเรียนการทำอาหารญี่ปุ่น และด้วยเหตุนี้จึงทำให้อาหารโอกินาวะได้รับอิทธิพลจากอาหารญี่ปุ่นเพิ่มขึ้นมาอีก
ในช่วงที่สหรัฐปกครองโอกินาวะหลังสงครามโลกครั้งที่สอง ในระยะเวลาดังกล่าว อาหารกระป๋องได้รับความนิยมมาก ร้านแฮมเบอร์เกอร์แบบอเมริกันผุดขึ้นในโอกินาวะ ชาวโอกินาวะเองก็คุ้นชินกับวัฒนธรรมอาหารของอเมริกันเป็นอย่างดี โดยเฉพาะอย่างยิ่งเมื่อมีทหารสหรัฐเข้ามาประจำการอยู่ในโอกินาวะนับตั้งแต่สิ้นสงครามโลกครั้งที่สอง
ลักษณะ
อาหารโอกินาวะมีการใช้ผักและผลไม้ประกอบ โดยได้รับอิทธิพลจากอาหารเอเชียใต้และเอเชียตะวันออกเฉียงใต้ มีการใช้สมุนไพรและเครื่องเทศมากกว่าอาหารญี่ปุ่นแผ่นดินใหญ่ แต่น้อยกว่าอาหารในกลุ่มประเทศหมู่เกาะเขตร้อนอื่น ๆ อาหารโอกินาวะส่วนใหญ่จะประกอบไปด้วยเกลือ, มิโซะ, ปลาโอแห้ง, สาหร่ายคมบุ และเห็ดชนิดต่าง ๆ
ลักษณะเด่นอีกอย่างหนึ่งของอาหารโอกินาวะคือนิยมใช้เนื้อสัตว์ โดยมีแหล่งโปรตีนหลักคือเนื้อหมู ส่วนหนึ่งก็เพราะหมู่เกาะโอกินาวะแทบมิได้รับอิทธิพลจากศาสนาพุทธหรือรับนโยบายงดบริโภคเนื้อสัตว์ของรัฐบาลโชกุนโทกูงาวะ ทั้งนี้โอกินาวะมีวัฒนธรรมการเลี้ยงสัตว์เพื่อบริโภคมาตั้งแต่สมัยเอโดะแล้ว ชาวโอกินาวะกล่าวถึงอาหารของพวกตนว่า "เริ่มด้วยหมู จบที่หมู" และ "หมูกินได้ทุกส่วนยกเว้นกีบเท้าและเสียงร้องอู๊ด ๆ ของมัน"
แม้โอกินาวะจะล้อมรอบไปด้วยทะเล แต่ชาวโอกินาวะบริโภคอาหารทะเลค่อนข้างน้อยหากเปรียบเทียบกับวัฒนธรรมชายฝั่งทะเลในที่อื่น ๆ ปลาและผลิตภัณฑ์จากอาหารทะเลต่าง ๆ ไม่สามารถเก็บไว้ได้นาน เพราะสภาพอากาศของโอกินาวะค่อนข้างร้อน อาจทำให้เน่าเสียง่าย ด้วยเหตุนี้จึงมีวิธีถนอมอาหาร เป็นต้นว่าหมักเกลือ, ตากแห้ง, ย่าง, เคี่ยวกับซอสถั่วเหลือง หรือทำเป็นคามาโบโกะแทน ส่วนซาชิมิในโอกินาวะมีให้รับประทานค่อนข้างจำกัด ด้วยอุณหภูมิบนเกาะส่งผลให้ความสดใหม่คงอยู่ได้ไม่นาน ต่างจากญี่ปุ่นแผ่นดินใหญ่
ซาบีนา เที่ยวบินที่ 571
ซาบีนา เที่ยวบินที่ 571 เป็นเที่ยวบินของสายการบินซาบีนา ออกเดินทางจากกรุงบรัสเซลส์ ประเทศเบลเยียม ผ่านกรุงเวียนนา ประเทศออสเตรียถึงเมืองลอด ประเทศอิสราเอล เมื่อวันที่ 8 พฤษภาคม ค.ศ. 1972 เที่ยวบินนี้ถูกจี้โดยสลัดอากาศที่ปลอมตัวเป็นคู่ 4 คน สลัดอากาศกลุ่มนี้เป็นสมาชิกกลุ่มกันยายนทมิฬ องค์กรก่อการร้ายของปาเลสไตน์ ทั้งหมดพกอาวุธปืน ระเบิดมือและเข็มขัดระเบิด
ยี่สิบนาทีหลังออกเดินทาง พวกเขาจี้กัปตันเรจินัลด์ เลวี ชาวอังกฤษ ให้ลงจอดที่ท่าอากาศยานนานาชาติเทลอาวีฟ-ลอด (ท่าอากาศยานนานาชาติเบนกูเรียนในปัจจุบัน) และแยกผู้โดยสารชาวยิวไปไว้ที่ท้ายเครื่อง เมื่อเครื่องลงจอด สลัดอากาศยื่นข้อเรียกร้องให้ปล่อยตัวนักโทษชาวปาเลสไตน์ 315 คนและขู่ว่าจะระเบิดเครื่องบินพร้อมกับผู้โดยสาร โมเช ดายันและซิมอน เปเรส รัฐมนตรีกระทรวงกลาโหมและรัฐมนตรีกระทรวงคมนาคมอิสราเอลตามลำดับดำเนินการเจรจากับสลัดอากาศพร้อมกับวางแผนช่วยเหลือในชื่อปฏิบัติการไอโซโทป
ปองกูล สืบซึ้ง
ประวัติ
ปองกูล สืบซึ้ง หรือ ป๊อบ เกิดเมื่อวันที่ 23 มิถุนายน พ.ศ. 2524 ที่จังหวัดปราจีนบุรี โดยเป็นบุตรของนายประมูล สืบซึ้ง กับนางกรองทอง สืบซึ้ง มีพี่น้องร่วมกัน 4 คน จบมัธยมศึกษาจาก โรงเรียนปราจิณราษฎรอำรุง สำเร็จการศึกษาศิลปศาสตร์บัณฑิต สาขาประวัติศาสตร์ จาก คณะสังคมศาสตร์ มหาวิทยาลัยทักษิณ (ปัจจุบันคือคณะมนุษยศาสตร์และสังคมศาสตร์) เข้าร่วมในโครงการ First Stage Project ในปี พ.ศ. 2546 และมีผลงานชื่อเพลงยังเหมือนเดิมในอัลบั้ม First Stage Project ในปี พ.ศ. 2547
หลังจากนั้น ป๊อบได้ร่วมกับ วิน (อัศวิน ดุริยางกูร) จนกลายมาเป็น คู่ดูโอ ที่ใช้ชื่อว่า Calories Blah Blah โดยมีผลงานอัลบั้มแรกคือ อัลบั้ม Calories โดยเพลงเด่นคือ คนไม่เข้าตา ได้รับความนิยมมากพอควรในช่วงเปิดตัว โดยหลังจากนั้นมีนักร้องหลายคนเอาไปร้องใหม่มากมาย
ต่อมาในปี 2555 ป๊อบและวินได้ออกมาประกาศว่าขอยุติการเป็นวงแคลอรี่ส์ บลาห์ บลาห์ เนื่องจากการทำงานช่วงหลังของเขาทั้งสองคนมีปัญหา โดยหลังจากนี้ป๊อบเองจะมีผลงานเพลงในฐานะศิลปินเดี่ยวของเขาออกมาภายใต้สังกัดแกรมมี่
การแต่งงาน และกรณีข่าวฉาวเรื่องคบซ้อน
เมื่อวันที่ 23 กุมภาพันธ์ พ.ศ. 2562 ปองกูล ได้เข้าพิธีมงคลสมรสแบบลับ ๆ ร่วมกับ วราสีนี บุญประเสริฐ หรือ ปลา แฟนสาวที่คบกันมานานกว่า 14 ปี ณ วังยาวรีสอร์ท จังหวัดนครนายก แต่หลังจากที่มีข่าวออกมา กลับมีกระแสความสับสนในสังคมอย่างรุนแรงหลังจาก​ "โบว์" แฟนสาวอีกคนหนึ่งโพสต์ผ่านเฟซบุ๊กว่า "ช็อกกับเหตุการณ์ที่เกิดขึ้น และไม่รู้ว่าปองกูลมีแฟนหรืออะไรอยู่แล้ว" ว่าทำไมปองกูลถึงมาแต่งงานกับอีกคนหนึ่ง ทั้ง ๆ ที่ก่อนหน้านี้ ปองกูล ได้เปิดเผยต่อสังคมว่ากำลังคบหาดูใจกับโบว์รวมถึงทำธุรกิจร้านก๋วยเตี๋ยวร่วมกัน และก่อนหน้าที่จะเข้าพิธีแต่งงานไม่กี่วัน ปองกูล ได้โพสต์ภาพฉลองวันวาเลนไทน์กับโบว์ พร้อมทั้งพาโบว์ไปกินข้าวฉลองวันเกิด และเขียนคำอวยพรก่อนวันเกิด ทั้ง ๆ ที่กำลังเตรียมงานแต่งงานอยู่เบื้องหลัง รวมถึงมีข่าวลือว่าปองกูลทำวราสีนีท้อง และแอบจดทะเบียนสมรสล่วงหน้าอยู่แล้ว และในงานแต่งงานเองมีภาพที่บ่งบอกว่าปองกูลหายไปจากงานแต่งงานช่วงเย็นและวราสีนีนั่งร้องให้เสียใจอยู่ตามลำพังกับญาติ ก่อนที่ในช่วงเย็น ปองกูล จะโพสต์อินสตาแกรม ยอมรับว่า "ตนคบซ้อน" อย่างเป็นทางการ จึงทำให้เกิดเสียงวิพากษ์วิจารณ์กันในสังคมออนไลน์อย่างดุเดือด
วันที่ 25 กุมภาพันธ์ พ.ศ. 2562 หรือ 2 วันหลังแต่งงาน ปองกูล ได้จัดแถลงข่าวด่วน ณ สตูดิโอ Star Hollywood ก่อนเข้าถ่ายทำรายการ The Voice 2018 รอบถ่ายทอดสด เพื่ออธิบายถึงเรื่องราวที่เกิดขึ้นทั้งหมด และยอมรับผิดแต่เพียงผู้เดียว โดยตนกล่าวว่าเมื่อ 10 ปีที่แล้ว ในวันครบรอบ 4 ปี ตนกับวราสีนี มีความเห็นไม่ลงรอยกัน เพราะตนอยากแต่งงานมีลูกในขณะที่วราสีนียังมุ่งมั่นเรื่องการเรียนและการทำงาน วราสีนีจึงยื่นความเห็นให้ตนลองเปิดใจไปคบคนอื่นดู เผื่อว่าจะเข้ากับความต้องการของตนได้ ตนก็เชื่อว่าในใจวราสีนีไม่ได้คิดแบบนั้นจริง ๆ แต่พูดออกมาเพียงเพื่อระบายความอัดอั้นในใจ ซึ่งหลังจากนั้นโบว์ก็ได้เข้ามาในชีวิต ตนจึงเริ่มเปิดใจคบกับโบว์โดยที่โบว์ไม่รู้ว่าตนกำลังคบกับวราสีนีอยู่ และวราสีนีเองก็ไม่รู้ว่าตนไปคบกับโบว์เช่นกัน เรื่องนี้มีเพียงศิลปินและเพื่อนสนิทไม่กี่คนเท่านั้นที่รู้ว่าตนคบซ้อน
ปองกูลยอมรับอีกว่าตนขี้ขลาดเกินที่จะสารภาพความจริง เพราะกลัวทั้งสองฝ่ายรับไม่ได้กับสิ่งที่เกิดขึ้น จนแล้วจนรอดเรื่องก็ใหญ่ขึ้น ปัญหาพัลวันมากขึ้น และดำเนินมาจนถึงก่อนวันแต่งงาน มันเหมือนกับว่าตนสร้างโลกไว้สองใบ คือโลกของวราสีนี และโลกของโบว์ และโลกทั้งสองใบก็เดินหน้าแบบคู่ขนานกันโดยที่แต่ละฝ่ายก็ไม่รู้ว่ามีโลกอีกใบเกิดขึ้นมา ตลอดเวลาที่ผ่านมาทั้งสองโลกนี้ดำเนินชีวิตตามทางของมันจนตนไม่สามารถหยุดมันไว้ได้ และตลอดเวลาที่ผ่านมาตนก็เลือกทางเดินชีวิตและเลือกอนาคตของเรื่องนี้ไม่ถูกเช่นกัน เหมือนกับเวลาขับรถแล้วเลี้ยวผิดไปเจอทางวันเวย์ มันก็จะผิดจนกลับไปแก้ไขอะไรไม่ได้ แล้วยิ่งตนเลี้ยวซ้ำแล้วซ้ำอีก คราวนี้เรื่องมันเลยใหญ่เกินที่ตนจะรับไหว แต่ตนก็ต้องแบกทั้งสองโลกนี้ไม่ให้พังทลายลง ตนยอมรับว่าตนเป็นคนเห็นแก่ตัวและใจร้ายมากที่ไม่บอกเรื่องนี้ให้ทั้งสองคนรู้ก่อนแต่งงาน แต่กลับมาบอกเรื่องนี้หลังแต่งงานแล้ว ซึ่งโบว์เข้าใจดีกับเหตุการณ์ที่เกิดขึ้น และตนยอมรับว่าโบว์และครอบครัวแข็งแกร่งกว่าที่คาดไว้ โบว์ยอมลดสถานะลงเหลือเพียงแค่คนที่มีความสัมพันธ์ที่ดีต่อกัน และเป็นพันธมิตรทางธุรกิจกันเท่านั้น แต่สำหรับวราสีนีตนก็ได้อธิบายให้วราสีนีเข้าใจในเหตุการณ์ที่เกิดขึ้นหลังเสร็จพิธีในช่วงเช้า ว่าตนไปทำอะไรกับใครและเกิดเหตุการณ์อะไรขึ้นบ้าง
ท้ายที่สุดปองกูลยืนยันว่าเรื่องทั้งหมดจบลงด้วยดี ทุกคนเข้าใจในเหตุการณ์ที่เกิดขึ้น และการแต่งงานกับวราสีนี เป็นการแต่งงานที่มีการวางแผนล่วงหน้าตั้งแต่ปลายปี พ.ศ. 2561 ไม่ได้มีการจดทะเบียนสมรสล่วงหน้า และวราสีนีไม่ได้ท้องตามที่เป็นข่าว
จากเหตุการณ์นี้ทำให้ค่ายไวท์มิวสิคประกาศพักงานปองกูลเป็นระยะเวลาหนึ่งพร้อมทั้งเลื่อนการปล่อยซิงเกิล "พรุ่งนี้ค่อย... (Cheat Day)" ออกไปอย่างไม่มีกำหนด เพื่อให้กระแสข่าวและการโจมตีทางสื่อสังคมออนไลน์ซาลง และให้ปองกูลได้ฟื้นสภาพจิตใจให้พร้อมกลับมาทำงานตามปกติ อย่างไรเสียไวท์มิวสิคยืนยันว่าประกาศนี้ไม่ใช่ประกาศแบนปองกูล ทุกอย่างเป็นเพราะสภาพจิตใจของปองกูลที่ไม่พร้อมต่อการทำงานและการเผชิญหน้ากับสังคมเท่านั้น ส่วนคอนเสิร์ตที่รับงานไว้อยู่ก่อนแล้ว ปองกูลจะเข้าไปแสดงตามปกติ
ฟังก์ชัน (คณิตศาสตร์)
ในคณิตศาสตร์ ฟังก์ชัน คือ ความสัมพันธ์ จากเซตหนึ่งที่เรียกว่าโดเมน ไปยังอีกเซตหนึ่งที่เรียกว่าโคโดเมน (บางครั้งคำว่าเรนจ์อาจถูกใช้แทน แต่เรนจ์นั้นมีความหมายอื่นด้วย "โคโดเมน" จึงเป็นที่นิยมมากกว่า เพราะไม่กำกวม) โดยที่สมาชิกตัวหน้าไม่ซ้ำกัน ความคิดรวบยอดของฟังก์ชันนี้เป็นพื้นฐานของทุกสาขาของคณิตศาสตร์และวิทยาศาสตร์เชิงปริมาณ
แนวคิด
"กฎ" ที่นิยามฟังก์ชันอาจเป็น สูตร, ความสัมพันธ์ (คณิตศาสตร์) หรือเป็นแค่ตารางที่ลำดับผลลัพธ์กับสิ่งที่นำเข้า ลักษณะเฉพาะที่สำคัญของฟังก์ชันคือมันจะมีผลลัพธ์เหมือนเดิมตลอดเมื่อให้สิ่งนำเข้าเหมือนเดิม ลักษณะนี้ทำให้เราเปรียบเทียบฟังก์ชันกับ "เครื่องกล" หรือ "กล่องดำ" ที่จะเปลี่ยนสิ่งนำเข้าไปเป็นผลลัพธ์ที่ตายตัว เรามักจะเรียกสิ่งนำเข้าว่า อาร์กิวเมนต์ (argument)  และเรียกผลลัพธ์ว่า ค่า (value)  ของฟังก์ชัน
ชนิดของฟังก์ชันธรรมดาเกิดจากที่ทั้งอาร์กิวเมนต์และค่าของฟังก์ชันเป็นตัวเลขทั้งคู่ ความสัมพันธ์ของฟังก์ชันมักจะเขียนในรูปสูตร และจะได้ค่าของฟังก์ชันมาทันทีเพียงแทนที่อาร์กิวเมนต์ลงในสูตร เช่น
ซึ่งจะได้ค่ากำลังสองของ x ใดๆ
โดยนัยทั่วไปแล้ว ฟังก์ชันจะสามารถมีได้มากกว่าหนึ่งอาร์กิวเมนต์ เช่น
เป็นฟังก์ชันที่นำตัวเลข x และ y มาหาผลคูณ ดูเหมือนว่านี่ไม่ใช่ฟังก์ชันจริงๆดังที่เราได้อธิบายข้างต้น เพราะว่า "กฎ" ขึ้นอยู่กับสิ่งนำเข้า 2 สิ่ง อย่างไรก็ตาม ถ้าเราคิดว่าสิ่งนำเข้า 2 สิ่งนี้เป็น คู่อันดับ (x,y) 1 คู่ เราก็จะสามารถแปลได้ว่า g เป็นฟังก์ชัน โดยที่อาร์กิวเมนต์คือคู่อันดับ (x,y) และค่าของฟังก์ชันคือ xy
ในวิทยาศาสตร์ เรามักจะต้องเผชิญหน้ากับฟังก์ชันที่ไม่ได้กำหนดขึ้นจากสูตร เช่นอุณหภูมิบนพื้นผิวโลกในเวลาใดเวลาหนึ่ง นี่เป็นฟังก์ชันที่มีสถานที่และเวลาเป็นอาร์กิวเมนต์ และให้ผลลัพธ์เป็นอุณหภูมิของสถานที่และเวลานั้นๆ
เราได้เห็นแล้วว่าแนวคิดของฟังก์ชันไม่ได้จำกัดอยู่แค่การคำนวณด้วยตัวเลขเท่านั้น และไม่ได้จำกัดอยู่แค่การคำนวณด้วย แนวคิดของคณิตศาสตร์เกี่ยวกับฟังก์ชัน เป็นแนวคิดโดยทั่วไปและไม่ได้จำกัดอยู่แค่สถานการณ์ที่เกี่ยวข้องกับตัวเลขเท่านั้น แน่นอนว่าฟังก์ชันเชื่อมโยง "โดเมน" (เซตของสิ่งนำเข้า) เข้ากับ "โคโดเมน" (เซตของผลลัพธ์ที่เป็นไปได้) ดังนั้นสมาชิกแต่ละตัวของโดเมนจะจับคู่กับสมาชิกตัวใดตัวหนึ่งของโคโดเมนเท่านั้น ฟังก์ชันนั้นนิยามเป็นความสัมพันธ์ที่แน่นอน ดังที่จะกล่าวต่อไป เป็นเหตุจากลักษณะทั่วไปนี้ แนวคิดรวบยอดของฟังก์ชันจึงเป็นพื้นฐานของทุกสาขาในคณิตศาสตร์
ประวัติ
ในทางคณิตศาสตร์ "ฟังก์ชัน" บัญญัติขึ้นโดย ไลบ์นิซ ใน พ.ศ. 2237 เพื่ออธิบายปริมาณที่เกี่ยวข้องกับเส้นโค้ง เช่น ความชันของเส้นโค้ง หรือจุดบนเส้นโค้ง ฟังก์ชันที่ไลบ์นิซพิจารณานั้นในปัจจุบันเรียกว่า ฟังก์ชันที่หาอนุพันธ์ได้ และเป็นชนิดของฟังก์ชันที่มักจะแก้ด้วยผู้ที่ไม่ใช่นักคณิตศาสตร์ สำหรับฟังก์ชันชนิดนี้ เราสามารถพูดถึงลิมิตและอนุพันธ์ ซึ่งเป็นการทฤษฎีเซต พวกเขาได้พยายามนิยามวัตถุทางคณิตศาสตร์ทั้งหมดด้วย เซต ดีริคเลท และ โลบาเชฟสกี ได้ให้นิยามสมัยใหม่ของฟังก์ชันออกมาเกือบพร้อมๆกัน
ในคำนิยามนี้ ฟังก์ชันเป็นเพียงกรณีพิเศษของความสัมพันธ์ อย่างไรก็ตาม เป็นกรณีที่มีความน่าสนใจเป็นพิเศษ ความแตกต่างระหว่างคำนิยามสมัยใหม่กับคำนิยามของออยเลอร์นั้นเล็กน้อยมาก
แนวคิดของ ฟังก์ชัน ที่เป็นกฎในการคำนวณ แทนที่เป็นความสัมพันธ์ชนิดพิเศษนั้น อยู่ในคณิตตรรกศาสตร์ และวิทยาการคอมพิวเตอร์เชิงทฤษฎี ด้วยหลายระบบ รวมไปถึง แคลคูลัสแลมบ์ดา ทฤษฎีฟังก์ชันเวียนเกิด และเครื่องจักรทัวริง
นิยามอย่างเป็นรูปนัย
ฟังก์ชัน f จากข้อมูลนำเข้าในเซต X ไปยังผลที่เป็นไปได้ในเซต Y (เขียนเป็น ) คือความสัมพันธ์ระหว่าง X กับ Y ซึ่ง
ค่านำเข้า x แต่ละค่า จากโดเมน จะมีผลลัพธ์ y จากโคโดเมนเพียงค่าเดียว แทนด้วย f (x)
จากนิยามข้างต้น เราสามารถเขียนอย่างสั้นๆได้ว่า ฟังก์ชันจาก X ไปยัง Y คือเซตย่อย f ของผลคูณคาร์ทีเซียน X \times Y โดยที่แต่ละค่าของ x ใน X จะมี y ใน Y ที่แตกต่างกัน โดยที่คู่อันดับ (x, y) อยู่ใน f
เซตของฟังก์ชัน ทุกฟังก์ชันแทนด้วย Y^X เรียกว่าปริภูมิฟังก์ชัน สังเกตว่า  (อ้างถึง จำนวนเชิงการนับ)
ความสัมพันธ์ระหว่าง X กับ Y ซึ่งเป็นไปตามเงื่อนไข (1) นั่นคือฟังก์ชันหลายค่า ฟังก์ชันทุกฟังก์ชันเป็นฟังก์ชันหลายค่า แต่ฟังก์ชันหลายค่าไม่ทุกฟังก์ชันเป็นฟังก์ชัน ความสัมพันธ์ระหว่าง X กับ Y ซึ่งเป็นไปตามเงื่อนไข (2) นั่นคือฟังก์ชันบางส่วน ฟังก์ชันทุกฟังก์ชันเป็นฟังก์ชันบางส่วน แต่ฟังก์ชันบางส่วนไม่ทุกฟังก์ชันเป็นฟังก์ชัน "ฟังก์ชัน" คือความสัมพันธ์ที่เป็นไปตามเงื่อนไขทั้งสองเงื่อนไข
สมาชิก 3 ใน X สัมพันธ์กับ b และ c ใน Y ความสัมพันธ์นี้เป็นฟังก์ชันหลายค่า แต่ไม่เป็นฟังก์ชัน
สมาชิก 1 ใน X ไม่สัมพันธ์กับสมาชิกใดๆเลยใน Y ความสัมพันธ์นี้เป็นฟังก์ชันบางส่วน แต่ไม่เป็นฟังก์ชัน
ความสัมพันธ์นี้เป็นฟังก์ชันจาก X ไปยัง Y เราสามารถหานิยามฟังก์ชันนี้อย่างชัดแจ้งได้เป็น หรือเป็น
โดเมน, โคโดเมน และเรนจ์
X ซึ่งคือเซตข้อมูลนำเข้าเรียกว่า โดเมนของ f และ Y ซึ่งคือเซตของผลลัพธ์ที่เป็นไปได้ เรียกว่า โคโดเมน เรนจ์ของ f คือเซตของผลลัพธ์จริงๆ {f (x) : x ในโดเมน} ระวังว่าบางครั้งโคโดเมนจะถูกเรียกว่าเรนจ์ เนื่องจากความผิดพลาดจากการจำแนกระหว่างผลที่เป็นไปได้กับผลจริงๆ
ฟังก์ชันนั้นเรียกชื่อตามเรนจ์ของมัน เช่น ฟังก์ชันจำนวนจริง หรือ ฟังก์ชันจำนวนเชิงซ้อน
เอนโดฟังก์ชัน คือฟังก์ชันที่โดเมนและเรนจ์เป็นเซตเดียวกัน
ในสาขาวิทยาการคอมพิวเตอร์ แบบชนิดข้อมูลของอาร์กิวเมนต์และค่าที่คืนกลับมาระบุโดเมนและโคโดเมน (ตามลำดับ) ของโปรแกรมย่อย ดังนั้นโดเมนและโคโดเมนจะถูกกำหนดไว้ในแต่ละฟังก์ชัน แต่เรนจ์จะเกี่ยวกับว่าค่าที่คืนกลับมาจะเป็นอย่างไร
ภาพ และบุพภาพ
ภาพ (image) ของ xโดยที่ x ∈ X ภายใต้ f คือผลลัพธ์ f (x)
ภาพของเซตย่อย A⊂X ภายใต้ f คือเซตย่อย Y ซึ่งมีนิยามดังนี้ บางครั้ง อาจใช้ f (A) แทน f[A]
สังเกตว่าเรนจ์ของ f คือภาพ f (X)  ของโดเมนของมัน. ในฟังก์ชันข้างบน ภาพของ {2, 3} ภายใต้ f คือ f ({2, 3}) = {c, d} และเรนจ์ของ f คือ {c, d}
บุพภาพ (preimage) (หรือ ภาพผกผัน) ของเซต B ⊂ Y ภายใต้ f คือเซตย่อยของ X ซึ่งมีนิยามคือ สำหรับฟังก์ชันข้างบน บุพภาพของ {a, b} คือ f−1 ({a, b}) = {1}
กราฟของฟังก์ชัน
กราฟของฟังก์ชัน f คือเซตของคู่อันดับ (x, y (x)) ทั้งหมด สำหรับค่า x ทั้งหมดในโดเมน X มีทฤษฎีบทที่แสดงหรือพิสูจน์ง่ายมากเมื่อใช้กราฟ เช่น ทฤษฎีบทกราฟปิด ถ้า X และ Y เป็นเส้นจำนวนจริง แล้วนิยามนี้จะสอดคล้องกับแนวคิดของกราฟ
สังเกตว่าเมื่อความสัมพันธ์ระหว่างสองเซต X และ Y มักจะแสดงด้วยเซตย่อยของ X×Y นิยามอย่างเป็นทางการของฟังก์ชันนั้นระบุฟังก์ชัน f ด้วยกราฟของมัน
ตัวอย่างฟังก์ชัน
ชนิดของฟังก์ชันทางคณิตศาสตร์ที่มักใช้กันเช่น การบวก การลบ การคูณ การหาร พหุนาม เลขยกกำลัง ลอการิทึม ราก อัตราส่วน และตรีโกณมิติ ฟังก์ชันเหล่านี้มักเรียกว่า ฟังก์ชันพื้นฐาน แต่คำนี้จะมีความหมายต่างออกไปตามสาขาของคณิตศาสตร์ ตัวอย่างของฟังก์ชันที่ไม่เป็นพื้นฐาน (ฟังก์ชันพิเศษ) เช่น ฟังก์ชันเบสเซิล และฟังก์ชันแกมมา
คุณสมบัติของฟังก์ชัน
ฟังก์ชันอาจเป็น
ฟังก์ชันแบบ n-ary : ฟังก์ชันหลายตัวแปร
ฟังก์ชันที่เราใช้ส่วนมักจะเป็น ฟังก์ชันหลายตัวแปร ค่าที่ได้จะขึ้นอยู่กับปัจจัยต่างๆกัน จากมุมมองของคณิตศาสตร์ ตัวแปรทั้งหมดต้องแสดงอย่างชัดแจ้งเพื่อที่จะเกิดความสัมพันธ์แบบฟังก์ชัน - ไม่มีปัจจัย "ซ่อนเร้น" อยู่ และเช่นกัน จากมุมมองของคณิตศาสตร์ ไม่มีความแตกต่างเชิงคุณภาพระหว่างฟังก์ชันตัวแปรเดียวกับฟังก์ชันหลายตัวแปร ฟังก์ชันสามตัวแปรจำนวนจริงนั้นก็คือฟังก์ชันของ triple ((x,y,z)) ของจำนวนจริง
ถ้าโดเมนของฟังก์ชันหนึ่งเป็นเซตย่อยของ ผลคูณคาร์ทีเซียน ของ n เซต แล้ว เราเรียกฟังก์ชันนี้ว่า ฟังก์ชัน n-ary ตัวอย่างเช่นฟังก์ชัน dist มีโดเมน จึงเป็นฟังก์ชันทวิภาค ในกรณีนี้ dist ((x,y)) เขียนอย่างง่ายเป็น dist (x,y)
การดำเนินการ ก็เป็นฟังก์ชันหลายตัวแปรชนิดหนึ่ง ในพีชคณิตนามธรรม ตัวดำเนินการเช่น "*" นั้นนิยามจากฟังก์ชันทวิภาค เมื่อเราเขียนสูตรเช่น x*y ในสาขานี้ เสมือนกับว่าเราเรียกใช้ฟังก์ชัน * (x,y) โดยปริยาย เพียงแต่เขียนในรูปสัญกรณ์เติมกลาง (infix notation) ซึ่งสะดวกกว่า
การประกอบฟังก์ชัน
ฟังก์ชัน f: X → Y และ g:Y → Z สามารถประกอบกันได้ ซึ่งจะได้ผลเป็นฟังก์ชันประกอบ g o f: X → Z ซึ่งมีนิยามคือ (g o f) (x) = g (f (x)) สำหรับทุกค่าของ x ใน X ตัวอย่างเช่น สมมติว่าความสูงของเครื่องบินที่เวลา t เป็นไปตามฟังก์ชัน h (t) และความเข้มข้นของออกซิเจนในอากาศที่ความสูง x เป็นไปตามฟังก์ชัน c (x) ดังนี้น (c o h) (t) จะบอกความเข้มข้นของออกซิเจนในอากาศรอบๆเครื่องบินที่เวลา t
ฟังก์ชันผกผัน
ถ้าฟังก์ชัน f: X → Y เป็นฟังก์ชันหนึ่งต่อหนึ่งต่อเนื่อง แล้ว พรีอิเมจของสมาชิก y ใดๆในโคโดเมน Y จะเป็นเซตโทน ฟังก์ชันจาก y ∈ Y ไปยังพรีอิเมจ f −1 (y) ของมัน คือฟังก์ชันที่เรียกว่า ฟังก์ชันผกผัน ของ f เขียนแทนด้วย f −1
ตัวอย่างหนึ่งของฟังก์ชันผกผันสำหรับ f (x) = 2x คือ f −1 (x) = x/2 ฟังก์ชันผกผันคือฟังก์ชันที่ย้อนการกระทำของฟังก์ชันต้นแบบของมัน ดู อิเมจผกผัน
บางครั้งฟังก์ชันผกผันก็หายากหรือไม่มี พิจารณา f (x) = x^2 ฟังก์ชัน ไม่ใช่ฟังก์ชันผกผันเมื่อโดเมนของ f คือ \mathbb{R}
เค็มพ์เทิน
เค็มพ์เทิน (Kempten, ; เยอรมันชวาเบิน:  ) เป็นเมืองที่ใหญ่ที่สุดในอนุภูมิภาคอัลล์กอย ในชวาเบิน รัฐไบเอิร์น ประเทศเยอรมนี เชื่อว่าเดิมเป็นที่ตั้งรกรากของชาวเคลต์ ก่อนที่ภายหลังจะถูกปกครองโดยชาวโรมันซึ่งเรียกเมืองนี้เป็นภาษาละตินว่า กัมบอดูนูง  จึงถือว่าเค็มพ์เทินเป็นชุมชนเมืองที่เก่าแก่ที่สุดในเยอรมนี
2000
2000 (สองพัน) เป็นจำนวนธรรมชาติที่อยู่ถัดจาก 1999 (หนึ่งพันเก้าร้อยเก้าสิบเก้า) และอยู่ก่อนหน้า 2001 (สองพันเอ็ด)
2000 (แก้ความกำกวม)
2000 เป็น จำนวน
2000 อาจหมายถึง:
โคอิชิ มะชิโมะ
โคอิชิ มะชิโมะ เป็นนักพากย์ชายชาวญี่ปุ่น เกิดเมื่อวันที่ 12 มกราคม พ.ศ. 2496 ที่จังหวัดจิบะ ประเทศญี่ปุ่น
เลตอิตโก (เพลงดิสนีย์)
"เลตอิตโก" (Let It Go) เป็นเพลงจากดิสนีย์ในปี ค.ศ. 2013 ประกอบภาพยนตร์ ผจญภัยแดนคำสาปราชินีหิมะ หรือ โฟรเซน คำร้องและทำนองประพันธ์โดย ทีมนักแต่งเพลงสองสามีภรรยา Kristen Anderson-Lopez และ Robert Lopez เพลงนี้ได้เคยนำไปใช้ขับร้องในภาพยนตร์ โดย ไอดินา แมนเซล (Idina Menzel) นักแสดงหญิงและนักร้องชาวอเมริกัน ซึ่งได้พากย์เสียงเป็นเจ้าหญิงเอลซ่า โดยนักแต่งเพลงสองสามีภรรยานั้นได้ประพันธ์เพลงในเวอร์ชันป็อป (ด้วยคำร้องที่สั้นลงและมีเสียงคอรัส) ซึ่งขับร้องโดยนักแสดงและนักร้องอเมริกัน Demi Lovato ในตอนเริ่มของเครดิตปิดภาพยนตร์เรื่องนี้ ส่วนมิวสิกวิดีโอทำได้แยกออกไปต่างหากสำหรับเวอร์ชันป็อป
เพลง "เลตอิตโก" ได้เข้าสู่ 10 อันดับแรกในชาร์ตบิลบอร์ดฮอต 100 และชนะรางวัลออสการ์ สาขาเพลงประกอบภาพยนตร์ยอดเยี่ยม ในปี ค.ศ. 2014 และรางวัลแกรมมี สาขาเนื้อเพลงประกอบวิชวลมีเดียยอดเยี่ยม ในปี ค.ศ. 2015 เพลงนี้ได้รับการยอมรับในต่างประเทศ และกลายเป็นหนึ่งในเพลงของดิสนีย์ที่มีการบันทึกในภาษาต่าง ๆ ทั่วโลก รวมถึงเพลงในเวอร์ชันภาษาไทยอีกด้วย โดยใช้ชื่อเพลง "ปล่อยมันไป" ซึ่งขับร้องโดยวิชญาณี เปียกลิ่น
พิพิธภัณฑสถานแห่งชาติ พิมาย
พิพิธภัณฑสถานแห่งชาติ พิมาย เป็นพิพิธภัณฑ์หลักของภาตะวันออกเฉียงเหนือตอนล่าง ตั้งอยู่ถนนท่าสงกรานต์ ตำบลในเมือง อำเภอพิมาย จังหวัดนครราชสีมา ภายในจัดแสดงโบราณวัตถุ ศิลปวัตถุทางด้านโบราณคดี ของภาคตะวันออกเฉียงเหนือ
ประวัติ
พ.ศ.2507 มีการดำเนินการขุดแต่งบูรณะปราสาทพิมาย จึงนำโบราณวัตถุที่ขุดค้น มาจัดแสดงเป็นพิพิธภัณฑสถานกลางแจ้งร่วมกับโบราณวัตถุที่ได้จากการ เก็บรวบรวมจากจังหวัดต่างๆ ในเขตภาคตะวันออกเฉียงเหนือ ในความดูแลของกองโบราณคดี กรมศิลปากร
พ.ศ.2518 ได้โอนพิพิธภัณฑสถานมาอยู่ในความรับผิดชอบของกองพิพิธภัณฑสถานแห่งชาติ เป็นพิพิธภัณฑสถานแห่งชาติประจำภาคตะวันออกเฉียงเหนือตอนล่าง
พ.ศ.2532 กรมศิลปากร ดำเนินการปรับปรุงพิพิธภัณฑสถานแห่งชาติ พิมาย ให้ถูกต้องตามหลักพิพิธภัณฑสถานวิทยา โดยการจัดสร้างอาคารจัดแสดง สำนักงานและห้องประชุม โดยได้เสนอของบประมาณโครงการน้ำพระทัยจากในหลวง ต่อจากนั้นก็ได้รับงบประมาณอย่างต่อเนื่องมาจนกระทั่ง ดำเนินการจัดแสดงนิทรรศการถาวรแล้วเสร็จ
วันที่ 4 สิงหาคม พ.ศ.2536 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด พิพิธภัณฑสถานแห่งชาติ พิมาย อย่างเป็นทางการ
พื้นที่จัดแสดง
พิพิธภัณฑสถานแห่งชาติ พิมาย เป็นแหล่งรวบรวมองค์ความรู้ด้านประวัติศาสตร์ โบราณคดี และจัดแสดงรากฐานและพัฒนาการของวัฒนธรรมอีสานตอนล่าง แถบลุ่มแม่น้ำมูล-แม่น้ำชี ในจังหวัดนครราชสีมา ชัยภูมิ และบุรีรัมย์ ตั้งแต่สมัยก่อนประวัติศาสตร์ เมื่อประมาณ 3,000 ปี มาแล้วจนถึงสมัยปัจจุบัน
ทางหลวงเอเชียสาย 6
ทางหลวงเอเชียสาย 6 (AH6) เป็นถนนในโครงข่ายทางหลวงสายเอเชีย เริ่มต้นจากทางหลวงเอเชียสาย 1 ที่เมืองปูซาน ประเทศเกาหลีใต้ ไปจนถึงพรมแดนระหว่างประเทศรัสเซียกับประเทศเบลารุส มีระยะทางตลอดทั้งสาย 10,533 กิโลเมตร โดยผ่านประเทศรัสเซียเป็นระยะทางยาวที่สุด ใช้เส้นทางร่วมกับทางหลวงทรานส์ไซบีเรีย ผ่านไปยังทางหลวงฝั่งทิศตะวันตกของเทือกเขายูรัลของรัสเซีย
พิพิธภัณฑสถานแห่งชาติ พิมาย
พื้นที่จัดแสดง
จัดแสดงเรื่องพัฒนาการของสังคมในดินแดนแถบอีสานตอนล่าง รวมถึงรากฐานการกำเนิดวัฒนธรรม ซึ่งมีมาจากความเชื่อด้านต่างๆ ตั้งแต่สมัยก่อนประวัติศาสตร์จนถึงปัจจุบัน
จัดแสดงโบราณวัตถุศิลปะเขมรในเขตอีสานตอนล่าง
ประเทศฟิลิปปินส์ในโอลิมปิกเยาวชนฤดูร้อน 2014
ประเทศฟิลิปปินส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติฟิลิปปินส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 6 ชนิดกีฬา ผลการแข่งขันครั้งนี้ประเทศฟิลิปปินส์ไม่ได้รับเหรียญรางวัล
พิพิธภัณฑสถานแห่งชาติ พิมาย
พื้นที่จัดแสดง
จัดแสดงโบราณวัตถุ ซึ่งเป็นองค์ประกอบทางสถาปัตยกรรมหินทราย ซึ่งเป็นส่วนประกอบของปราสาทหินในเขตอีสานตอนล่าง
ประเทศฟิลิปปินส์ในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
แปซิฟิกเกมส์ 2019
แปซิฟิกเกมส์ 2019 (2019 Pacific Games) เป็นการแข่งขันกีฬาแปซิฟิกเกมส์ครั้งที่ 16 จัดขึ้นเมืองอาเปีย ซามัว, ซึ่งจัดแข่งจันเป็นครั้งแรกนับตั้งแต่ปี ค.ศ. 2007 โดยรวมแล้วเป็นครั้งที่สามที่แปซิฟิกเกมส์จัดขึ้นที่ซามัว
การแข่งขันครั้งนี้เดิมเมืองที่ได้รับเลือกเป็นเจ้าภาพคือ นูกูอาโลฟา ตองงา แต่รัฐบาลตองงาถอนตัวจากการเป็นเจ้าภาพอย่างเป็นทางการในเดือนพฤษภาคม ค.ศ. 2017 ท่ามกลางความกังวลว่าประเทศอาจประสบปัญหาทางเศรษฐกิจหากดำเนินการต่อไป
การแข่งขันครั้งนี้มีชนิดกีฬาเพิ่มเติมสำหรับกีฬาบาสเกตบอล ซึ่งเป็นรูปแบบ 3x3 เช่นเดียวกับการกลับมาของ ยิงธนู และ แบดมินตัน ที่ไม่ได้อยู่ในการแข่งขันแปซิฟิกเกมส์ 2015
ประเทศที่เข้าร่วม
คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), ร่วมด้วย นิวซีแลนด์ และออสเตรเลีย
โรคกอรัม
โรคกอรัม (Gorham's disease, Gorham vanishing bone disease, phantom bone disease) อาการของโรค คือ กระดูกละลาย จากความผิดปกติในระบบร่างกายในระบบกระดูก โดยยังไม่ทราบเหตุของโรคและอาการวิธีรักษา ลักษณะพิเศษโรคนั้นเป็นลักษณะการควบคุมการลดตัวลงของมวลกระดูกจนเหมือนหายไป การรักษาจำเป็นต้องประคับประคองอาการไปตามสภาพ
อาการ
อาการเริ่มแรกไม่ได้มีบันทึกไว้ แต่สามารถเกิดขึ้นได้ทุกเพศและวัยและมีความรุนแรงตามส่วนของกระดูกในร่างกาย ทั้งซี่โครง ฟัน กระโหลกในทุกส่วนที่มีการสะสมของแคลเซียมมีโอกาสถูกทำลายและสลายตัวลง
การรักษา
ภาวะเริ่มต้นของโรคคือการแตกตัวของน้ำเหลืองจากไขมันในอาหารที่รับประทานเข้าไป จนทำให้มีการขับออกมาในรูปแบบของน้ำเหลือง
ประวัติการพบ
ค้นพบครั้งแรกในปี ค.ศ. 1838 โดยพบมากในระหว่างการระบาดของโรค โรคนี้สามารถเกิดได้กับกระดูกทุกส่วนของร่างกาย ไม่ว่าจะเป็นกระดูกสันหลัง กระดูกซี่โครง กะโหลกศีรษะ กระดูกเชิงกราน กระดูกไหปลาร้า และขากรรไกร โดยมการสลายตัวของกระดูก และการเจริญของต่อมน้ำเหลืองและผนังท่อน้ำเหลืองร่วมด้วย ซึ่งภาวะกระดูกละลายยังส่งผลต่อกล้ามเนื้อโครงร่างจนอาจทิ่มแทงทำให้บาดเจ็บที่อวัยวะภายในได้
ศาลเจ้าฟูชิมิอินาริ
ศาลเจ้าฟูชิมิอินาริ เป็นศาลเจ้าชินโตของเทพอินาริ อันเป็นเทพแห่งกสิกรรม ตั้งอยู่ในเขตฟูชิมิ นครเกียวโต ประเทศญี่ปุ่น ศาลเจ้านี้เป็นหนึ่งในสถานที่ท่องเที่ยวยอดนิยมที่สุดของประเทศญี่ปุ่น ตัวศาลเจ้าตั้งอยู่บนพื้นที่เชิงเขาที่ระดับความสูง 233 เมตรเหนือระดับน้ำทะเล ซึ่งภูเขาก็มีนามเดียวกันคือภูเขาอินาริ ซึ่งรอบเชิงเขานี้ยังเป็นที่ตั้งของศาลเจ้าเล็ก ๆ อีกมากมายตลอดระยะทาง 4 กิโลเมตร ซึ่งสามารถเดินเท้าและเยี่ยมชมได้โดยใช้เวลาเพียง 2 ชั่วโมง
ตั้งแต่ยุคโบราณ ชาวญี่ปุ่นนับถือเทพอินาริในด้านการอุปถัมภ์ค้ำชูและส่งเสริมความเจริญในการงานและกิจการ ซึ่งความศรัทธานี้ยังคงอยู่จนตราบจนปัจจุบัน บรรดาเสาโทริอิที่มากมายของศาลเจ้าแห่งนี้นั้น ล้วนเป็นศรัทธาจากบริษัท ห้างร้าน และโรงงานในญี่ปุ่น ซึ่งแต่ละต้นจะมีการจารึกผู้บริจาคไว้
ศาลเจ้าแห่งนี้ถือเป็นศาลใหญ่ อันเป็นต้นสังกัดของบรรดาศาลเจ้าลูก  ที่บูชาเทพอินาริ ซึ่งทั่วประเทศญี่ปุ่นมีอยู่กว่า 32,000 แห่ง
ประวัติ
ต้นยุคเฮอัง ศาลเจ้าฟูชิมิอินาริ อยู่ภายใต้พระราชูปถัมภ์ขององค์จักรพรรดิ ใน พ.ศ. 1508 จักรพรรดิมูรากามิทรงบัญชาให้มีการขึ้นบัญชีเหตุการณ์สำคัญของเทพารักษ์แผ่นดิน ซึ่งในบัญชีนี้ ในขั้นต้นกล่าวถึงศาลเจ้า 16 แห่ง ซึ่งศาลเจ้าฟูชิมิอินาริ ก็เป็นหนึ่งในนั้น
กลุ่มอาการอัลพอร์ต
กลุ่มอาการอัลพอร์ตเป็นโรคทางพันธุกรรมโรคหนึ่งที่ทำให้ผู้ป่วยมีไตอักเสบ ไตวาย และสูญเสียการได้ยินได้
อัลท์เซอเนา
อัลท์เซอเนา (Alzenau) เป็นเมืองทางตอนเหนือของเขตอัสคัฟเฟนบูร์ก ในเรกีรุงชเบเซียร์ก ของโลแวร์ฟรันโคนีอา ซึ่งตั้งอยู่ในรัฐบาวาเรีย ประเทศเยอรมนี จนถึงวันที่ 1 กรกฎาคม พ.ศ. 2515 อัลท์เซอเนาได้ยกฐานะเป็นเขตเมือง โดยมีประชากรประมาณ 19,000 คน
คุยหลัทธิ
ขบวนการทางศาสนาที่มีแนวคิดแบบคุยหลัทธิ เช่น ลัทธิการเล่นแร่แปรธาตุ โหราศาสตร์ ไญยนิยม วัชรยาน ไสยศาสตร์ ลัทธิเซียนเทียนเต้า ลัทธิอนุตตรธรรม เจตนิยม เป็นต้น
ศัพทมูล
คำว่า คุยฺห ในภาษาบาลี และคำว่า ἐσωτερικός (เอโซเตริกอส) ในภาษากรีก แปลว่า เรื่องภายใน ลี้ลับ เชิงรหัสยะ ส่วนตัว ดังนั้น คุยหลัทธิ หรือ Esotericism จึงหมายถึง การยึดถือความเชื่อลี้ลับ ที่เปิดเผยเฉพาะในกลุ่มของตน
ลันทซ์แบร์คอัมเล็ช
ลันทซ์แบร์คอัมเล็ช (Landsberg am Lech, แปล: ลันทซ์แบร์คริมแม่น้ำเล็ช) เป็นเมืองทางตะวันตกเฉียงใต้ของรัฐบาวาเรีย ประเทศเยอรมนี ตั้งอยู่ทางตะวันตกของเมืองมิวนิกราว 65 กิโลเมตร และทางใต้ของเมืองเอาคส์บวร์ค ราว 35 กิโลเมตร เป็นเมืองที่ตั้งอยู่บนถนนสายโรแมนติก หนึ่งในเส้นทางท่องเที่ยวของเยอรมนี
คุยหลัทธิ
ศาสนาพุทธ
ศาสนาพุทธลัทธิคุยหยาน (Esoteric Buddhism) หรือวัชรยาน แต่เดิมเป็นแนวการปฏิบัติธรรมอย่างหนึ่งในนิกายมหายาน จนพุทธศตวรรษที่ 10 จึงแยกตัวออกมาเป็นนิกายใหม่ แต่ยังคงพื้นฐานแนวคิดแบบมหายานไว้ การเรียกว่าคุยหยาน ก็ด้วยเหตุผล 4 ประการ คือ
เชิงอรรถ
บัญญัติโดยเทียบจากพจนานุกรมภาษาสันสกฤต Esoteric แปลว่า คุยฺห (guyha) / คูฑ (gūḍa)
วี830 วัว บี
วี830 วัว บี (V830 Tau b) เป็นดาวเคราะห์นอกระบบ โคจรรอบดาวฤกษ์วี830 วัว ซึ่งเป็นดาวฤกษ์อายุยังน้อยประเภทที วัวในกลุ่มดาววัว โดยห่างจากโลกราว 427 ปีแสง ดาวเคราะห์นอกระบบที่มีอายุยังน้อยอย่างไม่น่าเชื่อ ประมาณ 2 ล้านปี
มวลและวงโคจร
ดาววี830 วัว บี โคจรรอบดาวฤกษ์แม่ใช้เวลา 4.93 วัน โดยมีระยะห่างจากดาวฤกษ์เพียง 0.057 หน่วยดาราศาสตร์ มีมวลประมาณ 77% ของมวลดาวพฤหัสบดี ทำให้ถูกจัดประเภทเป็นดาวพฤหัสบดีร้อน
เจตพล กนิษฐชาต
ประวัติ
เจมส์จบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และจบการศึกษาในระดับปริญญาตรี สาขาดนตรีสมัยนิยม วิทยาลัยดุริยางคศิลป์ มหาวิทยาลัยมหิดล และต่อมาได้เข้าร่วมแข่งขันร้องเพลงในหลายรายการ นอกจากรายการเดอะสตาร์แล้ว เจมส์ยังเคยเข้าร่วมแข่งขันร้องเพลงในรายการ เดอะวอยซ์ไทยแลนด์, ดิเอ็กซ์แฟกเตอร์ ประเทศไทย, Stage Fighter
เดอะสตาร์ ค้นฟ้าคว้าดาว 2022
เจมส์ได้เข้ามาประกวดรายการ เดอะสตาร์ ค้นฟ้าคว้าดาว 2022 ได้รับหมายเลขรหัส *8
เจมส์เป็นผู้ชนะเลิศในรายการ และเป็นเดอะสตาร์ 2022
2012 แอลพีจีเอทัวร์
2012 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยในปีนี้เริ่มต้นฤดูกาลในการแข่งขันแรกที่ประเทศออสเตรเลีย เมื่อวันที่ 9 กุมภาพันธ์ 2012 และสิ้นสุดฤดูกาลในรายการสุดท้ายที่ฟลอริดา ในวันที่ 18 พฤศจิกายน 2012
ภาพรวมของฤดูกาล 2012
ในฤดูกาล 2012 ของแอลพีจีเอทัวร์นี้มีรายการแข่งขันอย่างเป็นทางการทั้งหมด 27 รายการ ซึ่งมากขึ้นจากปี 2011 4 รายการ โดย 15 ใน 27 รายการนั้นถูกจัดขึ้นในสหรัฐอเมริกา และอีก 12 รายการได้จัดในประเทศต่าง ๆ ทั้งหมด 11 ประเทศ
สเตซี ลูอิส เป็นผู้ชนะรายการแข่งขันมากที่สุดในปีนี้ โดยชนะไป 4 รายการ ทำให้เธอได้รับรางวัลผู้เล่นยอดเยี่ยมแห่งปีไปครอง, อินบี ปาร์ค ชนะ 2 รายการ และทำเงินรางวัลสูงสุดของฤดูกาลโดยทำไป $2,266,638 และยังชนะรางวัลถ้วยโทรฟี่โดยที่เธอทำคะแนนต่ำสุดของฤดูกาลอีกด้วย, โซ ยอน รยู เป็นผู้เล่นหน้าใหม่ยอดเยี่ยม จากการชนะ 1 รายการ โดยทำเงินรางวัลเป็นลำดับที่ 6 และทำคะแนนต่ำที่สุดมาเป็นลำดับที่ 2
รายการแข่งขันใหม่ 5 รายการ
ที่มา: LPGA 2012 Schedule
เลื่อนการแข่งขันเมเจอร์
รายการเมเจอร์ ริโคห์ วีเมนส์ บริติช โอเพ่น ได้เลื่อนการแข่งขันจากปกติจัดการแข่งขันในช่วงปลายเดือนกรกฎาคม เลื่อนไปในช่วงกลางเดือนกันยายน ทั้งนี้เพื่อเอื้อความสะดวกให้กับการแข่งขันกีฬาโอลิมปิกฤดูร้อน ปี 2012 ที่ ลอนดอน
ตารางการแข่งขันและผลการแข่งขัน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (เฉพาะรายการที่เป็นทางการเท่านั้น)
สถิติประจำฤดูกาล
ผู้นำอันดับเงินรางวัล
ดูอันดับทั้งหมด
ผู้นำอันดับคะแนนเฉลี่ย
รางวัลประจำปี
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
รัฐอิสลามอัฟกานิสถาน
รัฐอิสลามอัฟกานิสถาน (Islamic State of Afghanistan, ) เป็นรัฐบาลที่ปกครองอัฟกานิสถานช่วงหลังจากที่สาธารณรัฐอัฟกานิสถานล่มสลาย ต่อมาในปี ค.ศ. 1996 เมื่อกลุ่มตอลิบานยึดพื้นที่ส่วนใหญ่ของประเทศไว้ได้ และสถาปนาเอมิเรตอิสลามอัฟกานิสถาน รัฐบาลรัฐอิสลามได้ย้ายศูนย์กลางอำนาจไปที่ตอนเหนือของอัฟกานิสถานและรวมตัวในชื่อแนวร่วมอิสลามเพื่อการปลดปล่อยอัฟกานิสถานทำการสู้รบกับกลุ่มตอลิบานเรื่อยมาจนถึง ค.ศ. 2001 เมื่อรัฐบาลตอลิบานถูกล้มล้างและในปี ค.ศ. 2002 มีการสถาปนารัฐอิสลามเปลี่ยนผ่านแห่งอัฟกานิสถาน
แมลคัม เฟรเซอร์
จอห์น แมลคัม เฟรเซอร์ (John Malcolm Fraser) เป็นนักการเมืองชาวออสเตรเลียที่ทำหน้าที่เป็นนายกรัฐมนตรีออสเตรเลียระหว่าง พ.ศ. 2518–2526 ในฐานะผู้นำของพรรคเสรีนิยม
ซาวเออร์ (อัลบั้ม)
ซาวเออร์ (Sour) เป็นสตูดิโออัลบั้มเปิดตัวของนักร้องนักแต่งเพลงชาวอเมริกัน โอลิเวีย โรดริโก วางจำหน่ายเมื่อวันที่ 21 พฤษภาคม ค.ศ. 2021 ผ่านเกฟเฟนเรเคิดส์ อัลบั้มนี้เขียนโดยโอลิเวีย โรดริโก และโปรดิวเซอร์ของเธอ แดน นิโกร เดิมมีการวางแผนเป็นอีพี ซาวเออร์ได้ขยายเป็นอัลบั้มเต็มหลังจากความสำเร็จแบบไวรัลของซิงเกิลเปิดตัว "ไดเวอส์ไลเซินซ์"
ซาวเออร์ได้รับอิทธิพลจากแนวเพลงโปรดของโอลิเวีย โรดริโก โดยหลักแล้วซาวเออร์เป็นแผ่นเสียงป็อปที่ครอบคลุมตั้งแต่แนวเพลงป็อปพังก์ที่มีพลังไปจนถึงแนวเพลงแบดรูมป็อปบัลลาด เนื้อเรื่องมุ่งเน้นไปที่วัยรุ่น ความรักที่ล้มเหลว และความปวดร้าวใจ เธอกล่าวว่าอัลบั้มนี้พาสำรวจอันตรายและการค้นพบของเธอเมื่อตอนอายุ 17 ปี โดยชื่ออัลบั้มหมายถึงอารมณ์ "เปรี้ยว" ที่คนหนุ่มสาวประสบมักถูกวิพากษ์วิจารณ์ เช่น ความโกรธ ความหึงหวง และความทุกข์
สามซิงเกิลก่อนหน้าของอัลบั้มทั้งหมดเข้าสู่สามอันดับแรกของบิลบอร์ดฮอต 100 ในสหรัฐ ซิงเกิลนำ "ไดเวอรส์ไลเซินซ์" ติดอันดับชาร์ตและทำให้โอลิเวีย โรดริโกโด่งดังในกระแสหลัก ตามมาด้วยเพลง "เดจาวู" ซึ่งขึ้นสูงสุดที่อันดับ 3 และ "กูดโฟร์ยู" ซึ่งเป็นชาร์ตท็อปเปอร์อันดับสองของอัลบั้ม ทำให้เธอเป็นศิลปินคนแรกในประวัติศาสตร์ที่เปิดตัวซิงเกิลสามเพลงแรกใน 10 อันดับแรกของฮอต 100 และซาวเออร์เป็นอัลบั้มเปิดตัวชุดแรกในประวัติศาสตร์ที่เปิดตัวครั้งแรกสองครั้งในชาร์ต ก่อนที่จะกลายเป็นซิงเกิลที่สี่ "เทรเตอร์" ขึ้นสู่อันดับที่ 9 ในฮอต 100 โดยเป็นเพลงที่ติดอันดับท็อป 10 จากอัลบั้มที่สี่ทำลายสถิติสปอติฟายทั่วโลก สำหรับสัปดาห์เปิดตัวที่ใหญ่ที่สุดสำหรับอัลบั้มของศิลปินหญิง ติดอันดับชาร์ตในหลายประเทศ รวมถึงบิลบอร์ด 200 ในสหรัฐ และเป็นหนึ่งในอัลบั้มที่ขายดีที่สุดในปี ค.ศ. 2021
เมื่อเปิดตัวซาวเออร์ได้รับการยกย่องจากนักวิจารณ์ทั่วโลก นักวิจารณ์มองว่าเป็นอัลบั้มเปิดตัวที่มั่นคง เน้นเนื้อเพลงที่สมจริงของโรดริโก และดึงดูดใจเจนซี สื่อสิ่งพิมพ์ต่าง ๆ ระบุว่าเป็นหนึ่งในอัลบั้มที่ดีที่สุดของปี ค.ศ. 2021 รวมถึงบิลบอร์ดและโรลลิงสโตนที่ทำให้อัลบั้มนี้อยู่ในอันดับ 1 ในการจัดอันดับสิ้นปี ในงานประกาศผลรางวัลแกรมมีประจำปี ครั้งที่ 64 ซาวร์ และ "ไดเวอส์ไลเซินซ์" ได้รับรางวัลอัลบั้มเพลงป็อปยอดเยี่ยม และขับร้องเพลงป็อปเดี่ยวยอดเยี่ยม ตามลำดับ; โรดริโกได้รับรางวัลศิลปินหน้าใหม่ยอดเยี่ยมด้วย ภาพยนตร์คอนเสิร์ตบนยูทูบ และสารคดีของดิสนีย+ ที่มีชื่อว่า ซาวเออร์พรอม และ ไดร์ฟวิงโฮมทูยู ตามลำดับ ซึ่งเป็นส่วนเสริมของอัลบั้ม โรดริโกเริ่มทัวร์คอนเสิร์ต ซาวเออร์ทัวร์ ซึ่งเป็นทัวร์คอนเสิร์ตครั้งแรกของเธอ ตั้งแต่วันที่ 5 เมษายน ค.ศ. 2022 ถึง 7 กรกฎาคมของปีนั้น
การตอบรับเชิงวิจารณ์
ซาวเออร์ได้รับเสียงวิพากษ์วิจารณ์อย่างกว้างขวางเมื่อเปิดตัว โดยมติทั่วไปคืออัลบั้มนี้มีสถิติการเปิดตัวที่แข็งแกร่งซึ่งทำให้โรดริโกเป็นหน้าใหม่ของ "เจนซีป็อป" ในเมทาคริติกซึ่งให้คะแนนปกติจาก 100 จากสื่อสิ่งพิมพ์ อัลบั้มนี้ได้รับคะแนนเฉลี่ย 83 คะแนนจากบทวิจารณ์ 20 บท ซึ่งบ่งชี้ว่าเป็น "เสียงโห่ร้องสากล" (universal acclaim)